
उत्‍तर-पूर्वी राज्‍यों में सांस्‍कृतिक विरासत केंद्र

979. श्री बीरेन्‍द्र प्रसाद बैश्‍य:
क्‍या संस्‍कृति मंत्री यह बताने की कृपा करेंगे कि:
(क) विभिन्‍न राज्‍यों में, विशेषकर उत्‍तर-पूर्वी राज्‍यों में आज की तारीख तक पहचान किए गए सांस्‍कृतिक विरासत केंद्रों और अन्‍य महत्‍वपूर्ण विरासत स्‍थलों की संख्‍या कितनी है;
(ख) केंद्र और राज्‍य सरकारों द्वारा इनकी सुरक्षा और संरक्षण के लिए क्‍या उपाय किए गए है;
(ग) गत तीन वर्षों और चालू वर्ष के दौरान इस उदे्दश्‍य के लिए आवंटित निधि कितनी है; और
(घ) सरकार/एएसआई द्वारा देश में ऐसे परिरक्षित सांस्‍कृतिक विरासत स्‍थलों को बढ़ावा देने के लिए क्‍या कदम उठाए गए हैं?
     उत्तर
संस्कृति और पर्यटन राज्य मंत्री (स्वतंत्र प्रभार)
 (प्रहलाद सिंह पटेल)

 (क)  प्राचीन संस्‍मारक तथा पुरातत्‍वीय स्‍थल और अवशेष अधिनियम, 1958 और नियमावली, 1959 के तहत सासंस्‍कृतिक विरासत केंद्र को घोषित अथवा मान्‍यता देने का कोई प्रावधान नहीं है। तथापि, प्राचीन संस्‍मारक तथा पुरातत्‍वीय स्‍थल और अवशेष अधिनियम, 1958 की धारा 4 के अनुसार 100 वर्षों से अधिक समय से विद्यमान ऐतिहासिक, पुरातत्‍वीय अथवा व्‍यापक रूचि के प्राचीन स्‍मारकों अथवा पुरातत्‍वीय स्‍थलों और अवशेषों, जैसा भी मामला हो, को केंद्रीय सरकार द्वारा राष्‍ट्रीय महत्‍व का घोषित किया जा सकता है। फिलहाल देश में 3691 स्‍मारकों/स्‍थलों को राष्‍ट्रीय महत्‍व का घोषित किया गया है। उत्‍तर पूर्वी राज्‍यों सहित राज्‍य - वार सार अनुबंध में दिया गया है। 
(ख)  राष्‍ट्रीय महत्‍व के रूप में घोषित स्‍मारकों की सरंक्षा और रख-रखाव भारतीय पुरातत्‍व सर्वेक्षण द्वारा संरचनात्‍मक मरम्‍मत, रासायनिक परिरक्षण और स्‍मारक के आस-पास पर्यावरणीय विकास करके किया जाता है जोकि नियमित और चालू प्रगति का है तथा अपेक्षित कार्य संरक्षण के स्‍थापित सिद्धातों के अनुसार संसाधनों की उपलब्‍धता की शर्त पर आवश्‍यकता के आधार पर किए जाते हैं। इसके अतिरिक्‍त केंद्रीय संरक्षित स्‍मारकों/स्‍थलों पर पर्यटक 

संबंधित सुविधाओं (यथा पेयजल, शौचालय, ब्‍लॉक, दिव्‍यांगजनों के लिए सुविधाएं, पगडंडियां, सांस्‍कृतिक नोटिस बोर्ड/संकेतक, वाहन पार्कि़ंग, क्‍लॉक रूम आदि) को उपलब्‍ध करना भी नियमित कार्यकलाप हैं जिन्‍हें भारतीय पुरातत्‍व सर्वेक्षण आवश्‍यकता और संसाधनों की उपलब्‍धता के अनुसार करता है।
(ग) इस प्रयोजनार्थ उत्‍तर पूर्वी राज्‍यों में केंद्रीय संरक्षित स्‍मारकों में पिछले तीन वर्षों और चालू वर्ष के दौरान आवंटित निधियां इस प्रकार है: 
	  वित्‍त वर्ष
	आवंटित निधियां (लाख रू. में)

	2016-17
	344.19

	2017-18
	483.20

	2018-19
	438.00

	2019-20
	242.65



(घ) भारतीय पुरातत्‍व सर्वेक्षण, राष्‍ट्रीय महत्‍व के स्‍मारकों में विभिन्‍न अवसरों जैसे विश्‍व विरासत सप्‍ताह, विश्‍व संग्रहालय दिवस और विश्‍व धरोहर दिवस, राष्‍ट्रीय दिवसों आदि पर आगंतुकों और विद्यार्थियों के लिए प्रदर्शनियों और जागरूकता कार्यक्रमों का आयोजन करता है। 
	इसके अतिरिक्‍त भारतीय पुरातत्‍व सर्वेक्षण ने उत्‍तर-पूर्वी राज्‍यों में 4 ऐसे  स्‍मारकों/स्‍थलों की पहचान की है जिनमें ‘आदर्श स्‍मारक’ जैसे व्‍यापक आगंतुक आने की क्षमता है जहां पर्यटन सुविधाएं जैसे पेयजल, शौचालयों, रैम्‍प, संकेतकों, बैठने के लिए बैंचों, वाई-फाई, सॉविनियर दुकानें आदि उपलब्‍ध करायी गई हैं।


                                                                                                       अनुबंध
लोकसभा में दिनांक 11.02.2020 को उत्‍तरार्थ अतारांकित प्रश्‍न सं0 979 के भाग (क) के उत्‍तर में निर्दिष्‍ट अनुबंध
भारतीय पुरातत्‍व सर्वेक्षण के अधिकार क्षेत्र के अधीन देश में केंद्रीय संरक्षित स्‍मारकों/स्‍थलों की सूची
	क्र. सं.
	राज्‍य का नाम 
	                 स्‍मारकों की संख्‍या

	1. 
	आंध्र प्रदेश
	129

	2. 
	अरूणाचल प्रदेश 
	03

	3. 
	असम 
	55

	4. 
	बिहार
	70

	5. 
	छत्‍तीसगढ़
	47

	6. 
	दमन और दीव (संघ राज्‍य क्षेत्र)
	12

	7. 
	गोवा 
	21

	8. 
	गुजरात
	203

	9. 
	हरियाणा
	91

	10. 
	हिमाचल प्रदेश
	40

	11. 
	जम्‍मू और कश्‍मीर (संघ राज्‍य क्षेत्र)
	56

	12. 
	झारखंड
	13

	13. 
	लद्दाख (संघ राज्‍य क्षेत्र)
	14

	14. 
	कर्नाटक
	506

	15. 
	केरल
	28

	16. 
	मध्‍य प्रदेश
	292

	17. 
	महाराष्‍ट्र 
	286

	18. 
	मणिपुर
	01

	19. 
	मेघालय
	08

	20. 
	मिज़ोरम
	01

	21. 
	नागालैंड
	04

	22. 
	दिल्‍ली (संघ राज्‍य क्षेत्र)
	174

	23. 
	ओडिशा
	80

	24. 
	पुदुचेरी (संघ राज्‍य क्षेत्र)
	07

	25. 
	पंजाब
	33

	26. 
	राजस्‍थान
	163

	27. 
	सिक्‍किम 
	03

	28. 
	तेलंगाना
	08

	29. 
	तमिलनाडु 
	413

	30. 
	त्रिपुरा 
	08

	31. 
	उत्‍तर प्रदेश
	745

	32. 
	उत्‍तराखंड
	42

	33. 
	पश्‍चिम बंगाल
	135

	
	                    योग
	3,691





